CELEX: 31991D0042
Language: ro
Date: 1991-01-08 00:00:00
Title: Decizia Comisiei din 8 ianuarie 1991 de stabilire a criteriilor care se aplică elaborării planurilor de intervenție destinate combaterii febrei aftoase, în aplicarea articolului 5 din Directiva 90/423/CEE a Consiliului

03/Volumul 09
            
            
               RO
            
            
               Jurnalul Ofícial al Uniunii Europene
            
            
               121
            
         31991D0042
   
               L 023/29
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 8 ianuarie 1991
   de stabilire a criteriilor care se aplică elaborării planurilor de intervenție destinate combaterii febrei aftoase, în aplicarea articolului 5 din Directiva 90/423/CEE a Consiliului
   (91/42/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 90/423/CEE a Consiliului din 26 iunie 1990 de modificare a Directivei 85/511/CEE de stabilire a măsurilor comunitare de combatere a febrei aftoase, a Directivei 64/432/CEE privind problemele de inspecție veterinară care afectează schimburile intracomunitare cu bovine și porcine și a Directivei 72/462/CEE privind probleme de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), în special articolul 5,
   întrucât articolul 5 alineatul (2) din Directiva 90/423/CEE prevede că Comisia trebuie să fixeze criteriile aplicabile elaborării planurilor naționale de intervenție;
   întrucât criteriile menționate anterior trebuie să asigure faptul că planurile naționale de intervenție introduse de statele membre pe lângă Comisie asigură, în cazul apariției unui focar de febră aftoasă, o eradicare rapidă și eficientă a focarului;
   întrucât este de dorit ca Comisia să poată, dacă este cazul, adopta note explicative cu privire la criteriile menționate anterior;
   întrucât măsurile prevăzute de prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Pentru a fi aprobate în conformitate cu dispozițiile de la articolul 5 alineatul (4) din Directiva 90/423/CEE, planurile de intervenție introduse de statele membre pe lângă Comisie trebuie să îndeplinească criteriile stabilite de anexa la prezenta decizie.
   Articolul 2
   (1)   Comisia poate adopta recomandări care conțin note explicative referitoare la criteriile menționate în anexă.
   (2)   Comisia publică recomandările prevăzute la alineatul (1).
   Articolul 3
   Prezenta decizie se adresează statelor membre.
   
      Adoptată la Bruxelles, 8 ianuarie 1991.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 224, 18.8.1990, p. 13.
   ANEXĂ
   CRITERII MINIME APLICABILE PLANURILOR DE INTERVENȚIE
   Planurile de intervenție trebuie să prevadă cel puțin:
   
               1.
            
            
               crearea, la nivel național, a unor celule de criză, cu scopul de a coordona toate măsurile de urgență în statul membru respectiv;
            
         
               2.
            
            
               o listă a centrelor locale de urgență dotate cu echipament adecvat pentru coordonarea măsurilor de control pe plan local;
            
         
               3.
            
            
               informații detaliate cu privire la personalul însărcinat cu ducerea la îndeplinire a acestor măsuri de urgență, calificările și responsabilităților acestuia;
            
         
               4.
            
            
               posibilitatea oricărui centru local de urgență de a contacta rapid persoanele/organizațiile afectate direct sau indirect de o infestare;
            
         
               5.
            
            
               disponibilitatea echipamentelor și a materialelor necesare pentru punerea în aplicare corespunzătoare a măsurilor de urgență;
            
         
               6.
            
            
               instrucțiuni precise cu privire la acțiunile care trebuie întreprinse în cazul în care se bănuiește și este confirmată infectarea sau contaminarea, inclusiv metodele de distrugere a carcaselor;
            
         
               7.
            
            
               programe de formare profesională în vederea actualizării și a îmbogățirii cunoștințelor referitoare la procedurile la fața locului și la cele administrative;
            
         
               8.
            
            
               pentru laboratoarele de diagnostic, un serviciu de examinare post mortem, capacitatea necesară examinărilor serologice, histologice etc. și actualizarea tehnicilor de diagnostic rapid (în acest scop, este necesar să se adopte dispoziții privind transportul rapid al probelor);
            
         
               9.
            
            
               precizări privind cantitatea de vaccin antiaftos considerată necesară în cazul reluării vaccinării de urgență;
            
         
               10.
            
            
               reglementări de punere în aplicare a planurilor de intervenție.